b'\n_START_ARTICLE_\nElve\xc8\x9bia francez\xc4\x83\n_START_PARAGRAPH_\nElve\xc8\x9bia francez\xc4\x83 (\xc3\xaen francez\xc4\x83 Suisse romande), cunoscut\xc7\x8e de asemenea \xc8\x99i ca Romandia, este o regiune francofon\xc4\x83, situat\xc7\x8e \xc3\xaen vestul Elve\xc8\x9biei (etimologic a avut aceea\xc8\x99i evolu\xc8\x9bie istoric\xc7\x8e ca \xc8\x99i Normandia din Fran\xc8\x9ba). Teritorial cuprinde urm\xc7\x8etoarele cantoane: Geneva, Neuch\xc3\xa2tel, Jura, Vaud, Valais (63,2% din popula\xc8\x9bia cantonului), Fribourg (60%); de asemenea include \xc8\x99i cantonul Berna \xc3\xaen care este prezent\xc4\x83 o popula\xc8\x9bie francez\xc4\x83 minoritar\xc7\x8e (7,6% din popula\xc8\x9bia cantonului). \xc3\x8en Romandia locuiesc aproximativ 1,622,330 de locuitori (2012), adic\xc4\x83 20.4% din popula\xc8\x9bia din Elve\xc8\x9biei.\n_START_SECTION_\nLimba\n_START_PARAGRAPH_\nVersiunea elve\xc8\x9bian\xc7\x8e a limbii franceze nu difer\xc4\x83 mult de franceza standard \xc3\xaen Fran\xc8\x9ba. Exist\xc4\x83 unele diferen\xc8\x9be \xc3\xaen formarea cifrelor, ca de exemplu, \xc3\xaen versiunea francez\xc4\x83 original\xc4\x83 90 se formeaz\xc4\x83 ca patru dou\xc4\x83zeci-zece (Quatre-vingt-dix), pe c\xc3\xa2nd \xc3\xaen versiunea elve\xc8\x9bian\xc4\x83 exist\xc7\x8e cuv\xc3\xa2ntul Nonante._NEWLINE_Formal \xc8\x99i din punct de vedere juridic Romandia ca regiune nu exist\xc4\x83 \xc8\x99i nu a existat niciodat\xc4\x83, dar termenul este folosit pentru a desemna \xc8\x99i a asocia locuitorii vorbitori de limb\xc4\x83 francez\xc4\x83 din Elve\xc8\x9bia. Deasemena pentru ei, exist\xc4\x83 \xc8\x99i un canal public de televiziune, TSR - T\xc3\xa9l\xc3\xa9vision Suisse Romande.'